**ΕΝΟΤΗΤΑ 5η**

**ΜΕΤΑΦΡΑΣΗ**

Αγαπητοί, ας μη γινόμαστε από τα ζώα αγριότεροι. Σε εκείνα όλα είναι κοινά και κανένα δε έχει περισσότερα από το άλλο ˙ εσύ, όμως, αν και είσαι άνθρωπος, γίνεσαι πιο άσπλαχνος από άγριο ζώο, κλείνοντας ερμητικά μέσα σε ένα σπίτι όσα τρόφιμα θα αρκούσαν για να θρέψουν αμέτρητους φτωχούς. Και, βέβαια, δεν είναι μόνο η φύση κοινή σε μας, αλλά και άλλα περισσότερα ˙ ο ουρανός κοινός και ο ήλιος και η σελήνη και τα αστέρια και ο αέρας και η θάλασσα και η στεριά και η ζωή και ο θάνατος και τα γηρατειά και η αρρώστια και η υγεία και η ανάγκη της τροφής και των ενδυμάτων. Πώς, λοιπόν, δεν είναι παράλογο, αυτοί που μοιράζονται τόσα πολλά μεταξύ τους, στα χρήματα να είναι τόσο πλεονέκτες, και να μη διατηρούν την ίδια ισονομία; Γιατί ο θάνατος απομακρύνει από την απόλαυση και οδηγεί στη τιμωρία. Για να μη συμβεί αυτό, λοιπόν, ας εφαρμόσουμε πολλή ελεημοσύνη. Γιατί αυτή (η ελεημοσύνη) είναι η βασίλισσα των αρετών, η οποία και θα μας απαλλάξει από την τιμωρία. Τα περιττά, λοιπόν, ας τα κάνουμε χρήσιμα, αφού παραμερίσουμε τον πολύ πλούτο, και την ημέρα της κρίσης, ακόμα κι αν έχουμε διαπράξει αναρίθμητα παραπτώματα, ο Θεός θα μας συγχωρήσει.